5)       मैया भारत आरो ईंग्लेन्द नि गेजेराव जानाय 3 थि एबा जोबथा वान दे गेलेनाय आव भारत आ ईंग्लेन्द खौ 7 रान जों फेजेनो। टस आव जेननानै भारत आ गिबियाव बेटिं खालामग्रोनांगौ जायो। गिबि बेतिं खालामनानै भारत आ 329 रान बुदोंमोन, भारत आ 50 अभार बुजोबनो हायाखै, 48.2 अभार आव नो अल आउत जाजोबदोंमोन, रोहित आ 37, धवन आ 67, रिषभ आ 78, हारदिक आ 64 आरो थाकुर आ 30 रान बुयो, कहलि आरो राहुल आ 7 रान ल बुनो हायो। ईंग्लेन्द आ 50 अभार आव सा 9 विकेट जों 322 रान बुनो हायो। बयनिख्रुय बांसिन सेम करन आ 95 रान, देविद मालान आ 50, लिभिंस्तन आ 36 आरो बेन स्तक्स आ 35 रान बुयो। भारत नि सार्दुल ठाकुर आ सा 4, भुबनेश्वर आ सा 3 आरो टि नतराजन आ सा 1 विकेत लायो। अदिआई नि सिगां भारत आ टेष्ट आरो टि-20 नि सिरिजखौ बो देरहादोंमोन। भारत आ टेष्ट खौ 3-1 जों, टि-20 खौ 3-2 जों आरो वान दे खौ 2-1 जों देरहायो। भिरात कोहलि या भारत नि 3 थि 200 गेलेनाय आव हादरनि केप्तेन जानो हादों। बिथांनि सिगां महेन्द्र सिंह धनि आरो महम्मद आजहारउददिन आ 200 गेलेनाय आव केप्तेन जादोंमोन। दायो गोदान ईन्तारनेशनेल गेलेनाय गैथ'वा, 9 एप्रिल निफ्राय आईपिएल आ जागोन।